EL. MOKYMOSI PLATFORMŲ PASIRINKIMO ŠABLONAS

Planuojant PGM taikant el. mokymosi platformas, labai svarbu įsivertinti, ar pasirinkta el. mokymosi platforma iš tiesų palaiko aktyvų, bendradarbiavimu grįstą ir mokiniui pritaikytą mokymą(si). El. mokymosi platforma (virtuali mokymosi aplinka) – tai skaitmeninė aplinka, sukurta organizuoti, įgyvendinti ir palaikyti mokymosi procesą, kurioje mokytojai gali kurti ir pateikti mokymo(si) turinį, planuoti veiklas, vertinti mokinių pasiekimus, o mokiniai – mokytis savarankiškai ir bendradarbiaujant, gauti grįžtamąjį ryšį bei stebėti savo pažangą. Projektinis mokymas reikalauja daugiau nei tiesiog pateikti informaciją – tai procesas, kai mokiniai kuria, tyrinėja, diskutuoja, sprendžia problemas ir nuolat reflektuoja. Todėl el. mokymosi platforma turi būti ne tik informacijos talpykla, bet ir aktyvios veiklos ir bendradarbystės erdvė. Pasirenkant el. mokymosi platformą siūloma atkreipti dėmesį į nurodytas vertinimo sritis.

Pavyzdinė el. mokymosi platformų pasirinkimo pagal sritis forma 

	Vertinimo sritis
	Ką reikėtų įsivertinti?

	Turinio kūrimas
	Ar el. mokymosi platformoje galite lengvai kurti įvairaus tipo užduotis (tekstines, vaizdines, interaktyvias)? Ar įmanoma integruoti išorinius įrankius (pvz., Canva)?

	Bendradarbiavimas
	Ar mokiniai gali dirbti grupėse, komentuoti vieni kitų darbus, bendrai kurti dokumentus? Ar yra forumų, pokalbių, komentarų funkcijos?

	Refleksija ir grįžtamasis ryšys
	Ar el. mokymosi platforma leidžia mokiniams pateikti refleksijas? Ar mokytojas gali pateikti grįžtamąjį ryšį teksto, garso ar vaizdo formatu?

	Vertinimas ir stebėjimas
	Ar galite naudoti testus, rubrikas, savarankišką įsivertinimą? Ar matomas mokinio progresas ir aktyvumas?

	Prisitaikymas
	Ar el. mokymosi platforma leidžia personalizuoti mokymosi kelią: diferencijuoti užduotis, kurti alternatyvias veiklų sekas?

	Techninis patogumas
	Ar el. mokymosi platforma patogi naudoti tiek mokytojui, tiek mokiniui? Ar ji pasiekiama per mobiliuosius įrenginius? Ar veikia sklandžiai per pamoką?



Pavyzdinė el. mokymosi platformų tinkamumo PGM palyginimo forma

	Platforma
	Turinio kūrimas
	Bendradarbiavimas
	Refleksija ir grįžtamasis ryšys
	Vertinimas ir stebėjimas
	Prisitaikymas
	Techninis patogumas

	LearnLab
	Vidutinės
	Labai geras
	✔️
	✔️
	✔️
	✔️

	Moodle
	Aukštos
	Geras
	✔️
	✔️
	✔️
	✔️

	Google Classroom
	Aukštos (per papildinius)
	Vidutinis
	✔️
	✔️
	✔️
	✔️

	Opiq
	Ribotos
	Puikus (vizualiai)
	✔️
	❌
	?
	✔️

	Smart Lumio
	Aukštos
	Puikus
	✔️
	✔️
	?
	✔️



